משה קלירס

רבי משה קלירס (ז' באדר ה'תרל"ד, 24 בפברואר 1874-כ"ג בשבט תרצ"ד, 8 בפברואר 1934) היה הרב הראשי האשכנזי של טבריה, וראש ישיבת אור תורה.

== חייו ==
הרב קלירס (במרכז), לצד הרב [[יעקב חי זריהן (מימין)]]
רבי משה נולד למאיר קלירס שהיה חוצב קברים בצפת ובעל משפחה ענייה. שם משפחתו מגיע מהעיירה קלייער שבבלארוס ממנה עלה סבו, ניסן גבריאל לארץ ישראל וקיבל את שמה. הוא נישא לבתו של רבי יהודה לייב קסטלניץ, מחשובי חסידות סלונים בטבריה, חתן אחיו של האדמו"ר הראשון של חסידות סלונים הרב אברהם וינברג, בעל "יסוד העבודה". בעקבות זאת עבר לגור בעיר ולימים אף הפך בעצמו לחסיד סלונים. על פי הזמנת האדמו"ר, הרב שמואל וינברג, שביקש שיהיה מלמד לבנו, נסע לשנים אחדות ללמוד תורה בסלונים. בשנת תר"ס הקים את ישיבת אור תורה על ציון רבי מאיר בעל הנס ועמד בראשה עד פטירתו. הוא נהג ללכת לישיבה ביום ראשון ולשהות בה עד יום חמישי ואז שב לביתו בין חומות העיר טבריה.

לאחר שנפטר הרב יחיאל מיכל היילפרין, בשנת ה'תרס"ט, נבחר לרב של הקהילה האשכנזית בטבריה. הוא לא הסכים לקבל מעמד רשמי מטעם שלטונות המנדט ואף דרש ברבים בעד הפרישה מהוועד הלאומי.

בראשית שנת תרע"ד הצטרף למסע הרבנים יחד עם הרב קוק ורבי יוסף חיים זוננפלד. וכך כתב בדברי היענותו להצטרף למסע זה, שנערך במושבות החקלאיות: .

בשנת תר"פ ניסה לתווך בין הרב קוק והרב יצחק ירוחם דיסקין אך מזכיריו של הרב דיסקין מנעו את הדבר.<ref></ref>

במאורעות תרפ"ט נרצח אחד מבניו, חיים אלישע סמוך לצפת. בסוף ימיו חלה ובפקודת רופאיו עבר לגור בשכונת קריית שמואל.

בשנת תרצ"ג, חלה ושלח מכתב לרב אשר זאב ורנר ששהה בארצות הברית וביקשו כי יבוא לטבריה וייקח את תפקידו כרב העיר. באותה שנה הוצע הרב קלירס כמי שיעמוד בראשות העדה החרדית בירושלים, במקומו של הרב יוסף חיים זוננפלד (שנפטר בחודש אדר ב') . ההצעה לא יצאה לפועל מסיבות שונות.

אשתו הראשונה נפטרה ולהם היה בן אחד, אברהם מרדכי. הוא נישא בשנית לדבורה ונולדו להם שלושה בנים: חיים אלישע, מאיר (לימים מראשי חסידות סלאנים) וניסן. מצאצאיו: פרופ' אביעד הכהן, הרב אהרן הראל.

==ספריו==
*[http://www.hebrewbooks.org/pdfpager.aspx?req=36721 טבור הארץ] ה'תרס"ו - ספר על תולדות טבריה
*[http://www.hebrewbooks.org/pdfpager.aspx?req=20900&st=&pgnum=1&hilite תורת הארץ] - על מצוות התלויות בארץ - (נחשב לאחד מספרי היסוד בתחום זה).
*[http://www.hebrewbooks.org/1940 מורשת משה] ה'תש"ל - שאלות ותשובות שיצאו לאור על ידי בניו

==לקריאה נוספת==
*; ; 
* אהרן סורסקי, דמויות הוד - סדרה א' : עולי ובוני ארץ הקודש, הוצאת נצח, בני ברק תשכ"ז, פרק י'
* אהרן סורסקי, מרביצי תורה מעולם החסידות חלק ד', בני-ברק תשמ"ז, עמ' ט'-ל"ז
*עודד אבישר, ספר טבריה: עיר כינרות ויישובה בראי הדורות, הוצאת כתר, ירושלים תשל"ג, עמוד 310
*א. חסיד, אור מופלא - כתבה נרחבת על דמותו של הרב קליערס, מוסף "המבשר התורני" של העיתון המבשר, כ"ג שבט תשע"ד, עמ' ד-ט

==קישורים חיצוניים==
* פרופ' דבורה הכהן (נינתו של הרב קלירס), [http://www.beit-harav.org.il/images/my/my149.pdf הרב משה קליערס והראי"ה קוק], "מגד ירחים" (עלון חודשי להנחלת משנת הראי"ה ומורשתו בהוצאת בית הרב), גיליון 149, שבט תשע"ב, עמ' 4.
* [http://www.ivelt.com/forum/viewtopic.php?f=31&t=10499 ר' משה קליערס אב"ד ור"מ טבריא, כ"ג שבט תרצ"ד], בפורום "על הצדיקים ועל החסידים" בפורומי אידישע וועלט
* 

==הערות שוליים==

קטגוריה:טבריה: רבנים ראשיים
קטגוריה:אנשי היישוב הוותיק ילידי ארץ ישראל
קטגוריה:רבני סלונים
קטגוריה:יהודים הקבורים בבית הקברות בטבריה
קטגוריה:מחברי ספרי הלכה
קטגוריה:מחברי ספרי שו"ת
קטגוריה:אבות שכולים: נפגעי פעולות האיבה
קטגוריה:ארץ-ישראלים שנולדו ב-1874
קטגוריה:ארץ-ישראלים שנפטרו ב-1934
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20